Endelig vedtagelse af "Lokalplan nr. 342 - Kirkegårdsudvidelse ved [adresse] 
Kirke med tilhørende kommuneplantillæg nr. 12" 
Sagsfremstilling 
24.       Endelig vedtagelse af "Lokalplan nr. 342 - Kirkegårdsudvidelse ved [adresse] 
med tilhørende kommuneplantillæg nr. 12" - Åbent 
  
  
SAGENS INDHOLD 
Forslag til ”Lokalplan 342 - Kirkegårdsudvidelse ved [adresse] med tilhørende kommuneplantillæg nr. 12” har 
været fremlagt i offentlig høring. Ved høringsperiodens udløb var der indkommet et høringssvar til planforslagene. 
Høringssvaret er indsendt af Fredningsnævnet, som varetager kirkefredningen af [adresse] omgivelser (Provst 
Exner-fredning).   
  
Fredningsnævnet har foretaget besigtigelse af kirkeomgivelserne og fået Naturstyrelsens tekniske bistand til at 
afdække, om den markante beplantning med egetræer kan forenes med fredningsinteresser til kirkeindsigt. 
Fredningsnævnet vurderer herefter, at kirkegårdsudvidelsen ikke omfatter høje bygningsanlæg, og at beplantningen 
kun dækker en meget lille del af kirkeindsigten fra øst, som er det primære indkig til kirken. Desuden er 
kirkegårdsudvidelsen tilbagetrukket fra vejen, hvorved indkig til kirken fastholdes ved ankomst til landsbyen fra 
Sys Schultz.  
  
Fredningsnævnet gør opmærksom på, at en realisering af projektet forudsætter fredningsnævnets dispensation i 
medfør af Naturbeskyttelseslovens § 50, stk. 1. Nævnet oplyser endvidere, at der kan forventes at blive meddelt 
dispensation til et projektforslag i overensstemmelse med lokalplanen, dog således at hegningen af 
kirkegårdsudvidelsen ikke bør ske med et dige af cortinstål, men derimod med et traditionelt stendige eller 
bøgehække.  
  
VURDERING 
I lokalplanforslaget er de høje egetræer langs kirkegårdens periferi et bærende element. De er markante, men giver 
et ensartet og enkelt udtryk, samtidigt med at afstanden mellem træernes stammer har en transparent effekt.  
  
I lokalplanforslaget fastlægges ved § 9.5, at kirkegårdsudvidelsen skal hegnes med et dige enten i form af cortinstål 
eller et traditionelt stendige. Teknik og Kultur anbefaler, at denne bestemmelse fastholdes, men at der som 
kommentar til bestemmelsen tilføjes, at fredningsnævnet fraråder et dige i form af cortinstål. 
  
 
Teknik- og 
Miljøudvalget 
6. marts 2014 
Sagsnr. 710-2012-
139033 
Dok.nr. 710-2014-
16935 
Sagsbehandler 
DPHKR 
  
Tidl. politisk behandling 
TM-U, Frederikke Lauritsen, pkt. 64 
Forventet sagsgang 
TM-U, ØK, BY 
Lovgrundlag 
Planloven 
INDDRAGELSE/KOMMUNIKATION 
Forslag til ”Lokalplan 342 - Kirkegårdsudvidelse ved [adresse]” har været fremlagt i offentlig høring fra 2. 
oktober til 27. november 2013. Efterfølgende er der foretaget høring af ”Kommuneplantillæg nr. 12 til Kommuneplan 
09” i perioden 27. november til 21. januar 2014.  
  
Kommuneplantillægget indarbejdes efter den endelige vedtagelse i Kommuneplan 13, og nummereres som 
”Kommuneplantillæg nr. 12” til Kommuneplan 13.  
  
ØKONOMISKE KONSEKVENSER 
Endelig vedtagelse af planforslagene har ingen økonomiske konsekvenser for Favrskov Kommune.  
  
INDSTILLING 
Teknik- og kulturdirektøren indstiller Byrådet: 
  
1.    At ”Lokalplan 342 - Kirkegårdsudvidelse ved [adresse] med tilhørende kommuneplantillæg nr. 12” vedtages 
endeligt med følgende ændringer: § 9.5 tilføjes supplerende bemærkning om, at fredningsnævnet fraråder et dige af 
cortinstål.  
  
BESLUTNING 
  
Bilag 
  
  
  
  
Teknik- og Miljøudvalget, 6. marts 2014: 
Fraværende: Holger Nissen, Klaus Mathiesen 
  
Indstilles godkendt, idet Teknik- og Miljøudvalget præciserer, at diget ikke må udføres i cortinstål. 
Forslag til "Lokalplan nr. 342 - 
Kirkegårdsudvidelse ved [adresse] med 
tilhørende kommuneplantillæg nr. 12" 
710-2013-192908 
Fredningsnævnet - Udtalelse om udvidelse af 
kirkegården ved [adresse] 
710-2014-17442 
